[{"text_idx": "#000004", "text": "\u201cYn wyneb y cythrwfl yn San Steffan dros yr wythnosau diwethaf, mae\u2019r llywodraeth wedi cyhoeddi nifer o ddatganiadau sy\u2019n gwrthdaro ynghylch a fydd y Clo Triphlyg ar Bensiynau yn cael ei gynnal er mwyn codi Pensiwn y Wladwriaeth yn unol a\u0302 chwyddiant, sydd bellach wedi codi i dros 10%."}, {"text_idx": "#000005", "text": "\u201cBydd hyn wedi peri i lawer o bobl hy\u0302n deimlo\u2019n bryderus y byddant yn gweld gostyngiad pellach yn eu hincwm mewn termau real, gan greu rhagor o bwysau ariannol a straen a phryder sylweddol."}, {"text_idx": "#000006", "text": "\u201cRydyn ni\u2019n gwybod bod pobl hy\u0302n eisoes yn torri\u2019n o\u0302l ar hanfodion mewn ymdrech i arbed arian, rhywbeth sy\u2019n peryglu iechyd pobl, a bydd hyn yn gwaethygu os bydd ansicrwydd parhaus ynghylch y Clo Triphlyg sy\u2019n golygu nad yw pobl hy\u0302n yn gallu cynllunio i reoli eu harian ar gyfer y misoedd i ddod."}, {"text_idx": "#000008", "text": "\u201cBydd sicrhau bod camau\u2019n cael eu cymryd er mwyn i Bensiwn y Wladwriaeth gynyddu yn unol a\u0302 chwyddiant yn hanfodol i ddiogelu iechyd a lles cannoedd ar filoedd o bobl hy\u0302n ledled y DU, a rhaid i hyn fod yn flaenoriaeth i\u2019r Prif Weinidog newydd pan fydd yn dechrau yn ei swydd yr wythnos nesaf."}, {"text_idx": "#000009", "text": "\u201cYn y tymor hir, rhaid i Lywodraeth y DU hefyd adolygu ac uwchraddio\u2019r Taliad Tanwydd Gaeaf yn barhaol, gan gydnabod y gostyngiad yn ei werth mewn termau real ers iddo gael ei osod y tro diwethaf, yn ogystal a\u0302 chynnal adolygiad cynhwysfawr o Bensiwn y Wladwriaeth a hawliau eraill i sicrhau bod incwm pobl hy\u0302n yn ddigon i ddarparu safon byw dderbyniol.\u201d"}, {"text_idx": "#000010", "text": "Y Comisiynydd yn gofyn i bobl hy\u0302n rannu eu profiadau o wasanaethau meddygfeydd yng Nghymru"}]